Diari Oficial de la Generalitat Valenciana


Sumari del DOGV 4507, del 26-05-2003 (2003/6051)

RESOLUCIÓ de 2 de maig de 2003, del director general de Pesca i Comercialització Agrària, per la qual es convoquen beques per als alumnes de l'Institut Politècnic Maritimopesquer del Mediterrani, per al curs acadèmic 2003-2004, cofinançades pel Fons Social Europeu.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4507

Data del DOGV
:   26-05-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/6051


Data del document
:   02-05-2003

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Institut Politècnic Marítim Pesquer Mediterrani
    * ajuda pública
    * suport econòmic
    * assignació per estudis
    * pescador

RESOLUCIÓ de 2 de maig de 2003, del director general de Pesca i Comercialització Agrària, per la qual es convoquen beques per als alumnes de l'Institut Politècnic Maritimopesquer del Mediterrani, per al curs acadèmic 2003-2004, cofinançades pel Fons Social Europeu. [2003/6051]
  
En l'Orde de 23 de maig de 1994, del conseller d'Agricultura, Pesca i Alimentació, es regula la concessió de beques a l'Institut Politècnic Maritimopesquer del Mediterrani d'Alacant i s'establix que es realitzarà una convocatòria per a cada curs acadèmic, a més de fixar-ne el nombre i la quantia.
  
En l'Orde de 21 d'abril de 1999, de la Conselleria d'Agricultura, Pesca i Alimentació, s'amplia la concessió de beques de l'Institut Politècnic Maritimopesquer del Mediterrani d'Alacant als ensenyaments dels cursos de patró local i patró costaner polivalent i es modifica parcialment l'Orde de 23 de maig de 1994, i en l'Orde de 17 d'abril de 2000, de la Conselleria d'Agricultura, Pesca i Alimentació, s'inclou en el règim de beques la fase pràctica de formació en centres de treball.
  
D'acord amb estes órdens i en virtut de les facultats que m'atorguen, resolc:
  
Primer
  
1. Convocar beques per als alumnes de l'Institut Politècnic Maritimopesquer (IPMP) del Mediterrani per al curs acadèmic 2003/2004, en el nombre i les quanties següents:
  
1.1. Beques per a mitja manutenció, per cursar estudis en el propi IPMP:
  
a) 2 beques per al curs de patró local de pesca
  
Duració curs: tres mesos. Inici al setembre del 2003
  
Import beca: 252 euros
  
b) 4 beques per al curs de patró costaner polivalent
  
Duració curs: sis mesos. Inici al gener del 2004
  
Import beca: 504 euros
  
c) 13 beques per al primer curs de LOGSE de grau mitjà o superior
  
Duració curs: nou mesos. Inici al setembre del 2003
  
Import beca: 756 euros
  
d) 7 beques per al segon any LOGSE grau mitjà o superior
  
Duració curs: tres mesos. Inici al setembre del 2003
  
Import beca: 252 euros
  
1.2. Beques de manutenció completa i allotjament, per cursar estudis al mateix IPMP:
  
a) 5 beques per al curs de patró local de pesca
  
Duració curs: tres mesos. Inici al setembre del 2003
  
Import beca: 930 euros
  
b) 10 beques per al curs de patró costaner polivalent
  
Duració curs: sis mesos. Inici al gener del 2004
  
Import beca: 1.860 euros
  
c) 42 beques per al primer curs de LOGSE de grau mitjà o superior
  
Duració curs: nou mesos. Inici al setembre del 2003
  
Import beca: 2.790 euros
  
d) 25 beques per al segon any de LOGSE grau mitjà o superior
  
Duració curs: tres mesos. Inici al setembre del 2003
  
Import beca: 930 euros
  
1.3. Beques de formació en centre de treball
  
a) 10 beques per al mòdul de LOGSE de busseig
  
Duració mòdul: quatre mesos. Inici a l'octubre del 2003
  
Import beca: 532 euros
  
b) 26 beques per al mòdul de grau mitjà o superior
  
Duració mòdul: sis mesos. Inici al gener del 2004
  
Import beca: 798 euros
  
2. L'import de les beques per a mitja manutenció sobrants en alguns dels grups mencionats s'acumularà al grup següent i les de l'últim grup al primer.
  
L'import de les beques de manutenció completa i allotjament sobrants en alguns dels grups mencionats s'acumularà al grup següent i les de l'últim grup al primer.
  
L'import de les beques sobrants de formació en el centre de treball s'acumularà a les beques de manutenció completa i allotjament.
  
3. La concessió de les beques queda condicionada a la realització efectiva dels cursos, i quedaran automàticament denegades les sol·licituds si no es realitza el curs per al qual s'ha sol·licitat.
  
4. El pagament de les beques dels apartats 1.1 i 1.2 s'efectuarà després de cada una de les mensualitats del curs acadèmic, i les de l'apartat 1.3 a la finalització del mòdul, amb el certificat previ del director de l'Institut en què s'acreditarà l'assistència de l'alumne i el compliment de les obligacions escolars.
  
Segon
  
L'import màxim de les beques fixat d'acord amb el que s'establix en l'article 9 de l'orde esmentada serà de 75.294,00 euros per a l'exercici del 2003 i de 131.356,00 euros per a l'exercici del 2004, que s'imputaran a càrrec de l'aplicació pressupostària programa 27.85.95.5439.764.42.4, línia T2427.
  
La part de les ajudes concedides a càrrec de l'exercici 2004 queda legalment condicionada al fet que en la llei de pressuposts per al dit exercici es consigne la quantitat ressenyada; en este cas quedaran les beques concedides automàticament prorrogades pels mesos que resten fins a completar el curs acadèmic fixat per al seu gaudi.
  
Tercer
  
Els alumnes que sol·liciten beca per a cursar estudis en el propi IPMP hauran de cursar més de la mitat dels mòduls o seccions que componen el curs per al qual se sol·licita la beca.
  
Quart
  
Les instàncies es presentaran segons el model adjunt a l'Institut Politècnic Maritimopesquero del Mediterrani, carrer del Moll Pesquer, s/n, 03497 Alacant; als servicis territorials de la Conselleria d'Agricultura, Pesca i Alimentació, carrer del Professor Manuel Sala, 2, 03516 Alacant; o per qualsevol conducte dels establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la Llei 4/1999, de modificació de l'anterior llei esmentada.
  
Cinqué
  
El termini per a la presentació de sol·licituds serà fins al 5 de setembre del 2003. La resolució de la convocatòria haurà de produir-se com a màxim el dia 30 d'octubre del 2003. La falta de resolució en el dit termini tindrà efecte denegatori de les beques sol·licitades.
  
DISPOSICIÓ FINAL
  
Esta resolució entrarà en vigor el sendemà de la publicació en el Diari Oficial de la Generalitat Valenciana.